Број: 195-19-O/3-2

Дана: 29.08.2019.

**ДОДАТНО ПОЈАШЊЕЊЕ 3 и 4**

**Додатно појашњење 3.:**

Poštovani,

U vezi sa Javnom nabavkom br. 195-19-O,"Izvođenje radova na objektu Klinike za ginekologiju i

akušerstvo Kliničkog centra Vojvodine, Novi Sad lamele B i C", molimo Vas da nam odgovorite na

sledeća pitanja:

1. U konkursnoj dokumentaciji, opšta dokumentacija tačka 11. Podaci o vrsti, sadržini, načinu

podnošenja, visini I rokovima obezbeđenja ispunjenja obaveza ponuđača, naveden je sledeći

zahtev:” PONUĐAČ JE DUŽAN DA UZ PONUDU DOSTAVI BANKARSKU GARANCIJU ZA

OZBILJNOST PONUDE, POPUNJENU NA IZNOS OD 10% OD UKUPNE VREDNOSTI

PONUDE BEZ PDV-a, KOJOM PONUĐAČ GARANTUJE ISPUNJENOST SVOJIH

OBAVEZA U POSTUPKU JAVNE NABAVKE I ORGINAL OBAVEZUJUĆA PISMA O

NAMERAMA POSLOVNE BANKE PONUĐAČA ZA IZDAVANJE BANKARSKE GARANCIJE ZA DOBRO IZVRŠENJE POSLA I OTKLANJANJE NEDOSTATAKA U GARANTNOM ROKU U VISINI OD 10% OD UKUPNE VREDNOSTI PONUDE BEZ PDV-a, SA ROKOM VAŽENJA NAJKRAĆE KOLIKO JE VAŽENJE PONUDE.”

Pitanje: Da li je uz ponudu dovoljno dostaviti bankarsku garanciju za ozbiljnost ponude u

visini 10% vrednosti ponude bez PDV-a I obavezujuće pismo o namerama poslovne banke za

izdavanje bankarske garancije za dobro izvršenje posla u visini od 10% ukupne vrednosti

ponude bez PDV-a?

2. U konkursnoj dokumentaciji tačkom 1.6.11 Dvokrilna, čelična, puna vatrootporna,

protivpožarna vrata, sa ispunom od tvrdo presovane vune. Način ugradnje: fiksiranjem za

unutrašnji zid – UGRAĐEN

Pitanje: da li se ovom pozicijom podrazumeva da su vrata već ugrađena I da je potrebno

izvršiti nabavku samo elektronske brave I mehanizma za zatvaranje?

3. U konkursnoj dokumentaciji tačkom 1.6.12 Stepenišna ograda od inoks profila. Stubići Ø50,8

pričvršćeni anker pločama I sa ukrasnim rozetnama. Rukohvat Ø50,8 sa po 5 ispune Ø20.

Način ugradnje: UGRAĐENA………m 31,00

Pitanje: Šta je predviđeno od radova I materjala u ovoj poziciji obzirom da stoji Ugrađeno?

4. U konkursnoj dokumentaciji tačkom 1.6.19 Dvokrilna spoljašnja vrata sa nadsvetlom I

zastakljenim poljem, komplet sa bravom I kvakom. Način ugradnje: fiksiranjem za spoljašnji

zid, debljine 68cm-UGRAĐENA……..kom.3

Pitanje: Šta je predviđeno od radova I materjala u ovoj poziciji obzirom da stoji Ugrađeno?

5. U konkursnoj dokumentaciji tačkom 1.6.21 Dvokrilna puna spoljašnja vrata, komplet sa

bravom I kvakom. Način ugradnje: fiksiranjem za spoljašnji zid, debljine 68cm-

UGRAĐENA……..kom.1

Pitanje: Šta je predviđeno od radova I materjala u ovoj poziciji obzirom da stoji Ugrađeno?

6. U konkursnoj dokumentaciji tačkom 1.6.22 Jednokrilna spoljašnja vrata sa dva svetlarnika od

eloksiranih al.profila, komplet sa bravom I kvakom. Način ugradnje: fiksiranjem za spoljašnji

zid, debljine 68cm-UGRAĐENA……..kom.3

Pitanje: Šta je predviđeno od radova I materjala u ovoj poziciji obzirom da stoji Ugrađeno?

7. U konkursnoj dokumentaciji tačkom 1.6.24 Jednokrilni prozor. Način ugradnje: suva montaža

direktno na zid-UGRAĐEN……..kom.4

Pitanje: Šta je predviđeno od radova I materjala u ovoj poziciji obzirom da stoji Ugrađeno?

8. U konkursnoj dokumentaciji tačkom 1.6.26 Jednokrilni prozor. Način ugradnje: suva montaža

direktno na zid-UGRAĐEN……..kom.1

Pitanje: Šta je predviđeno od radova I materjala u ovoj poziciji obzirom da stoji Ugrađeno?

9. U konkursnoj dokumentaciji tačkom 1.6.26.1 Poz IX’-u šemi bravarije. Način ugradnje: suva

montaža direktno na zid-UGRAĐEN……..kom.6

Pitanje: Na koju bravariju se odnosi ova pozicija? Šta je predviđeno od radova I materjala u

ovoj poziciji obzirom da stoji Ugrađeno?

10. U konkursnoj dokumentaciji tačkom 1.6.30 Jednokrilni prozor. Način ugradnje: suva montaža

direktno na zid-UGRAĐEN……..kom.3

Pitanje: Šta je predviđeno od radova I materjala u ovoj poziciji obzirom da stoji Ugrađeno?

11. U konkursnoj dokumentaciji tačkom 1.6.31. Četvorokrilni prozor. Način ugradnje: suva

montaža direktno na zid-UGRAĐEN……..kom.1

Pitanje: Šta je predviđeno od radova I materjala u ovoj poziciji obzirom da stoji Ugrađeno?

12. U konkursnoj dokumentaciji tačkom 1.6.32 Trokrilni prozor. Način ugradnje: suva montaža

direktno na zid-UGRAĐEN……..kom.1

Pitanje: Šta je predviđeno od radova I materjala u ovoj poziciji obzirom da stoji Ugrađeno?

13. U konkursnoj dokumentaciji tačkom 1.6.32.1 Poz XVI’-u šemi bravarije. Način ugradnje: suva

montaža direktno na zid-UGRAĐEN……..kom.1

Pitanje: Na koju bravariju se odnosi ova pozicija? Šta je predviđeno od radova I materjala u

ovoj poziciji obzirom da stoji Ugrađeno?

14. U konkursnoj dokumentaciji tačkom 1.6.43. Jednokrilna vrata za ulaz u lekarske sobe,

komplet sa bravom I kvakom. Način ugradnje: fiksiranjem za unutrašnji zid-

UGRAĐENA……..kom.12

Pitanje: Šta je predviđeno od radova I materjala u ovoj poziciji obzirom da stoji Ugrađeno?

15. U konkursnoj dokumentaciji tačkom 1.6.44. Dvokrilna vrata za ulaz u lekarske sobe, komplet

sa bravom I kvakom. Način ugradnje: fiksiranjem za unutrašnji zid-UGRAĐENA……..kom.14

Pitanje: Šta je predviđeno od radova I materjala u ovoj poziciji obzirom da stoji Ugrađeno?

16. U konkursnoj dokumentaciji tačkom 1.6.45. Jednokrilna vrata za ulaz u prostorije, komplet sa

bravom I kvakom. Način ugradnje: fiksiranjem za unutrašnji zid-UGRAĐENA……..kom.2

Pitanje: Šta je predviđeno od radova I materjala u ovoj poziciji obzirom da stoji Ugrađeno?

17. U konkursnoj dokumentaciji tačkom 1.9.1.1. Homogeni pod na bazi kaučuka tipa “Noraplan

eco” ili odgovarajuće d=2mm u rolnama.

Pitanje: Da li je za naručioca prihvatljiva podna obloga od homogenog vinila traženih

karakteristika umesto kaučuka?

18. U konkursnoj dokumentaciji tačkom 1.9.2.1. Homogeni elektrostatičnoodvodljivi pod na bazi

kaučuka tipa “Noraplan stone ED” ili odgovarajuće d=2mm u rolnama.

Pitanje: Da li je za naručioca prihvatljiva podna obloga od homogenog vinila traženih

karakteristika umesto kaučuka?

19. U konkursnoj dokumentaciji, tačkom 9.1 do 9.8 navedeni su radovi I delovi opreme lifta.

Pitanje: Nije navedeno da li postoji kabina lifta I da li je namontirana u oknu, kao ni ko je

prozivođač isporučenih delova lifta na objektu?

20. U konkursnoj dokumentaciji, tačkom 9.10 navedeni su troškovi usled dodatnih nepredviđenih

radova-nedostatak opreme lifta u smislu brojnosti, oštećenosti I nefunkcionalnosti dela

opreme I drugi nepredviđeni radovi. Iznos troškova 10% vrednosti investicije.

Pitanje: U odnosu na koje troškove se odnosi 10% vrednosti, celokupne investicije, vrednosti

lifta ili samo delova za lift?

21. U konkursnoj dokumentaciji, tačkom 9.11 Atestiranje lifta - zahteva se celokupna

dokumentacija lifta za delove koji nisu obuhvaćeni ovom konkursnom dokumentacijom.

Pitanje:Da li traženu dokumentaciju posedujete od prethodnog izvođača koji je isporučio I

montirao delove lifta za koje se zahteva atest?

Nakon dobijanja odgovora plašimo se da nećemo imati dovoljno vremena za kompletiranje

ponude, tako da Vas molimo da produžite rok za predaju minimalno za 10 dana od navedenog roka u konkursnoj dokumentaciji.

**Додатно појашњење 4.:**

U vezi sa javnom nabavkom br. 195-19-O (Izvođenje radova na objektu Klinike za ginekologiju i akušerstvo Kliničkog centra Vojvodine, Novi Sad lamele B i C) molim Vas da nam pojasnite, odnosno odgovorite na sledeća pitanja:

1. U Obrascu ponude, na stranici 183/278 stoji da je potrebno isporučiti i montirati nazidni, razvodni ormar određenih karakteristika, komada 1600. Pretpostavljamo da je ovo očigledna greška, te Vam skrećemo pažnju da izvršite ispravku konkursne dokumentacije i u skladu sa Članom 63. produžite rok za dostavljanje ponuda. Kako su na još dva mesta ispod količine "1600" navedene količine od 50 i 4000 koje se ne odnose ni na šta, naša je pretpostavka da je došlo do pomeranja vrednosti količina u tabeli, te Vam predlažemo da proverite i sve ostale količine opreme i radova, kako bi se izbegle potencijalne greške u kasnijem toku procesa javne nabavke.

  2. Konkursnom dokumentacijom se traži da se uz ponudu dostavi bankarska garancija za ozbiljnost ponude u iznosu od 10% od ukupne ponuđene cene. Smatramo da je iznos od 10% za ozbiljnost ponude u ovoj konktretnoj nabavci isuviše visok i da utiče na smanjenje konkurencije, te Vam predlažemo, da umanjite taj iznos na uobičajen nivo kada su slične nabavke u pitanju, tj. na 1%, za koji smatramo da je sasvim dovoljan da s jedne strane obezbedi sigurnost Naručioca u smislu ozbiljnosti ponuda, a s druge strane pojednostavi potencijalnim ponuđačima učešće u ovoj nabavci, što će dalje doprineti eventualno većem broju ponuđača i većoj konkurenciji, a što smatramo da jeste u interesu Naručioca i u skladu sa Zakonom o javnim nabavkama, tj. sa načelom obezbeđivanja konkurencije, Član 10., ZJN, stav prvi.

3. Konkursnom dokumentacijom se traži da se uz ponudu dostavi original obavezujuće pismo o namerama poslovne banke ponuđača za izdavanje bankarskih garancija za dobro izvršenje posla u visini od 10% od ukupne vrednosti ponude bez PDV-a. Kako izdavanje obavezujućeg pisma o namerama poslovne banke zahteva praktično iste uslove kao i izdavanje garancije poslovne banke, a uobičajeno je da se bankarske garancije za dobro izvršenje posla u sličnim nabavkama izdaju u određenom roku nakon potpisivanja ugovora o izvođenju radova, predlažemo Vam da izmenite ovaj uslov u smislu da se prilikom podnošenja ponuda ne traži obavezujuće pismo o namerama banke za izdavanje bankarskih garancija za dobro izvršenje posla, već da se traži dostavljanje bankarskih garancija u određenom roku nakon potpisivanja ugovora (ako je moguće u umanjenom iznosu od 5% umesto 10%), što bi olakšalo ponuđačima pripremanje ponuda, direktno uticalo na uvećnje konkurencije, a što jeste u interesu Naručioca i u skladu sa načelom obezbeđivanja konkurencije, Član 10., ZJN, stav prvi, pri čemu Naručilac praktično ništa ne gubi.

4. Konkursnom dokumentacijom se traži da se uz ponudu dostave original obavezujućе pisma o namerama poslovne banke ponuđača za izdavanje bankarskе garancijе za otklanjanje grešaka u garantnom roku u visini od 10% od ukupne vrednosti radova bez PDV. Kako bi uvećali konkurentnost, odnosno ispunili načelo obezbeđivanja konkurencije, Član 10., ZJN, stav prvi, predlažemo Vam da ovaj zahtev izostavite, odnosno da se ponuđač obaveže da prilikom primoredaje radova u određenom roku izda traženu bankarsku garanciju, bez obaveze da prilikom podnošenja ponude dostavlja obavezujuće pismo o namerama poslovne banke što smatramo da nije neophodno, niti je uobičajeno u postupcima drugih, sličnih javnih nabavki.

5. U konkursnoj dokumentaciji u tački 7.6.6 na strani 254 traži se sledeće:

7.6.6      Isporuka i montaža kompleta za povezivanje na dvocevni sistem grejanja koji se sastoji od usponske cevi, usponskog ventila i steznice sl. proizvodu "Herz".

                      R1/2",             kom.      110

Kako se dalje u predmeru traži montaža crnih cevi, a gore navedena oprema se odnosi na montažu na Al plex cevi, molim da pojasnite kako navedeni problem rešiti ili da ispravite uočenu nepravilnost u predmeru.

**ОДГОВОР:**

**ОДГОВОР НА ДОДАТНО ПОЈАШЊЕЊЕ 3:**

**Одговор на питање број  1:** Наручилац остаје при постављеном захтеву, те су потенцијални понуђачи обавезни да доставе захтевано у тачки „*11. ПОДАЦИ О ВРСТИ, САДРЖИНИ, НАЧИНУ ПОДНОШЕЊА, ВИСИНИ И РОКОВИМА ОБЕЗБЕЂЕЊА ИСПУЊЕЊА ОБАВЕЗА ПОНУЂАЧА“, односно:*

***„Понуђач је дужан да уз понуду достави*** *банкарску гаранцију за озбиљност понуде, попуњену на износ од 10% од укупне вредности понуде без ПДВ-а, којом понуђач гарантује испуњење својих обавеза у поступку јавне набавке и* ***о****ригинал обавезујућа писма о намерама пословне банке понуђача за издавање банкарских гаранција за добро извршење посла* ***и отклањање недостатака у гарантном року у висини од 10% од укупне вредности понуде без ПДВ.“***

**Одговор на питање број  од 2-15:** Конкурсном документацијом је наведено тамо где стоји УГРАЂЕН, значи да  су  постојећие позиције уграђене и наведено је које радове је  неопходно извести да би  се довео у функцију.

**Одговор на питање број  16:** Ова позиција захтева набавку и уградњу  једнокрилних врата за улаз у просторију са описом из конкурсне документације. ком 2.

**Oдговор на питања број 17 и 18:** НЕ: Конкурсном документацијом је тражено на  БАЗИ КАУЧУКА  због тражене класе тешко запаљивих материјала.

**Одговор на питање број 19:** Лифт је испоручен на објекат у окно типа SCHINDLER 5400, Електрични погон, носивости 1600кг, /21 особа, број станица 3 (0,1,2), висина дизања  H= 6920mm, брзина v=1,0m/s.

**Одговор на питање број 20:** 10 процената од вредности наведених делова за лифт.

**Одговор на питање број 21:** Наручилац не поседује документацију за постојећи лифт.

Како наручилац није приступио измени конкурсне документације предметног поступка јавне набавке, остаје при року за подношење понуда.

**ОДГОВОР НА ДОДАТНО ПОЈАШЊЕЊЕ 4:**

**Одговор на питање број  1:** Односи се на инсталацију осветљења и прикључница, односно у питању су додатни каблови за осветљење  и прикључнице, нигде се не спомињу разводни ормани.

**Одговор на питање број  од 2 до 4:** Наручилац остаје при постављеном захтеву за средстава обезбеђења, односно постављене висине банкарске гаранције за озбиљност понуде, попуњену на износ од 10% од укупне вредности понуде без ПДВ-а, којом понуђач гарантује испуњење својих обавеза у поступку јавне набавке и **о**ригинал обавезујућа писма о намерама пословне банке понуђача за издавање банкарских гаранција за добро извршење посла и отклањање недостатака у гарантном року у висини од 10% од укупне вредности понуде без ПДВ.

**Одговор на питање број 5:** Решава се разделницима.

С поштовањем,

Комисија за јавну набавку 195-19-О